ลุ้น SET เทคนิเคิลรีบาวด์ ตามตลาดเอเชีย จับตา GDP ไทยพรุ่งนี้
แนวโน้ม SET เช้ารีบาวด์ ตามตลาดหุ้นเอเชียที่ปรับตัวขึ้น ส่วนปัจจัยในประเทศยังต้องติดตามการรายงานตัวเลขเศรษฐกิจไทยพรุ่งนี้ โดยให้แนวต้าน 1,660-1,665 จุด แนวรับ 1,640-1,645 จุด
แนวโน้ม SET เช้ารีบาวด์ ตามตลาดหุ้นเอเชียที่ปรับตัวขึ้น ยังคงไม่มีปัจจัยใหม่ที่ส่งผลต่อตลาด ส่วนปัจจัยในประเทศยังต้องติดตามการรายงานตัวเลขเศรษฐกิจไทยพรุ่งนี้ โดยให้แนวต้าน 1,660-1,665 จุด แนวรับ 1,640-1,645 จุด
16 ก.พ. 2566

นายชาญชัย พันทาธนากิจ รองผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่ารีบาวด์ ตามทิศทางตลาดหุ้นอื่นในภูมิภาคเอเชียที่เช้านี้ส่วนใหญ่ปรับตัวเพิ่มขึ้น หลังปรับตัวลงไปเมื่อวานรับรู้ข่าวตัวเลขเงินเฟ้อสหรัฐฯที่สูงกว่าคาด
อย่างไรก็ตามยังคงไม่มีปัจจัยใหม่ที่ส่งผลต่อตลาด ส่วนปัจจัยในประเทศยังต้องติดตามการรายงานตัวเลขเศรษฐกิจไทย (GDP) ในวันพรุ่งนี้ว่าจะออกมาเป็นอย่างไร โดยให้แนวต้าน 1,660-1,665 จุด แนวรับ 1,640-1,645 จุด